ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΧΑΡΙ ΚΑΙ ΤΗΣ ΜΕΓΚΑΝ ΜΕ ΕΙΚΟΝΕΣ
ΑΠΟ ΤΟ ΠΡΟΣΩΠΙΚΟ ΑΡΧΕΙΟ. ΟΙ ΣΥΝΕΝΤΕΥΞΕΙΣ ΟΛΟΚΛΗΡΩΘΗΚΑΝ ΤΟΝ ΑΥΓΟΥΣΤΟ ΤΟΥ 2022.
ΤΑ ΜΕΛΗ ΤΗΣ ΒΑΣΙΛΙΚΗΣ ΟΙΚΟΓΕΝΕΙΑΣ ΑΡΝΗΘΗΚΑΝ ΝΑ ΣΧΟΛΙΑΣΟΥΝ ΤΟ ΠΕΡΙΕΧΟΜΕΝΟ.
Προσοχή, παρακαλώ! Είναι η τελευταία ειδοποίηση για την πτήση Εννέα-Ένα…
ΑΝΑΧΩΡΗΣΕΙΣ
Γεια σας. Είναι Τετάρτη.
Τετάρτη, τάδε Μαρτίου.
Μόλις ολοκληρώσαμε δύο εβδομάδες…
Κάναμε τα τελευταία μας καθήκοντα, τις τελευταίες βασιλικές υποχρεώσεις.
Είναι δύσκολο να κοιτάζεις πίσω και να σκέφτεσαι "Τι στο καλό έγινε;
Πώς καταλήξαμε εδώ;"
…η Βρετανία συγκλονίστηκε σήμερα το πρωί…
…τη σοκαριστική ανακοίνωση του πρίγκιπα Χάρι και της Μέγκαν Μαρκλ…
…ανακοινώνουν ότι θα αποχωρήσουν από τα βασιλικά καθήκοντα…
Ο πρίγκιπας Χάρι φαίνεται να έχει μπει "σε τροχιά αυτοκαταστροφής".
ΝΗΣΟΣ ΒΑΝΚΟΥΒΕΡ, ΚΑΝΑΔΑΣ
Ο Χάρι είναι στο Λονδίνο κι εγώ είμαι εδώ…
Δεν ξέρω από πού να ξεκινήσω.
-Ευχαριστούμε. -Ευχαριστώ.
Πρέπει να κρατήσω την οικογένειά μου ασφαλή.
ΓΥΡΙΖΟΥΝ ΤΙΣ ΠΛΑΤΕΣ ΤΟΥΣ ΣΤΗΝ "ΕΤΑΙΡΕΙΑ"
Έχοντας γεννηθεί σε αυτήν τη θέση,
με όσα συνεπάγεται και τις διαστάσεις
του μίσους που υποκινήθηκε τα τελευταία τρία χρόνια κατά της συζύγου μου
και του γιου μου.
Χαζ, η μαμά μου είναι έξω με τον Άρτσι;
Ανησυχώ για την ασφάλεια της οικογένειάς μου.
Μείνε.
Θέλω μόνο να…
τελειώσουν όλα αυτά.
Δεν ξέρω τι να πω πια.
Αφορά το καθήκον και την υπηρεσία, νιώθω ότι ως μέλος της οικογένειας
έχω καθήκον να αποκαλύψω την εκμετάλλευση
και τη διαφθορά των μέσων ενημέρωσης.
Δυστυχώς, μη παίρνοντας θέση, μας διαλύουν.
Δεν είναι μόνο η ιστορία μας.
Ήταν πάντα κάτι πιο σημαντικό από εμάς.
-…δεν αντιπροσωπεύει το Λονδίνο… -…να πάρει τον έλεγχο της χώρας…
Κανείς δεν ξέρει όλη την αλήθεια.
Εμείς ξέρουμε την αλήθεια.
Τα θεσμικά όργανα ξέρουν την αλήθεια, καθώς και τα μέσα ενημέρωσης.
Νομίζω ότι οποιοσδήποτε στη θέση μου θα έκανε ακριβώς το ίδιο πράγμα.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΧΆΡΙ ΚΑΙ ΜΈΓΚΑΝ
Είμαι πολύ αγχωμένος, γιατί;
Θέλω να ξεκινήσουμε με αυτήν τη μικρή στιγμή.
Δεν νομίζω ότι το έχετε ξαναδεί.
Και σκέφτηκα να το μοιραστώ μαζί σας.
Ευχαριστούμε που είστε μαζί μας. Σ' ευχαριστώ πολύ, Μέγκαν.
Ανυπομονείς να δεις πιο πολλά στο The South;
Ναι.
-Θυμάσαι; -Όχι.
Το πιο ανεβαστικό τραγούδι.
Θεέ μου, το άκουγα πριν φύγω!
Είναι της Νίνα Σιμόν
και λέγεται "How it feels to be free".
-Δεν το ξέρω. -Είναι τόσο καλό!
-Μ' αρέσει. -Θα το ψάξω.
Ο πιο άγριος γυναικείος τηλεοπτικός χαρακτήρας;
Ποια θα πω; Την Ολίβια Πόουπ;
Η Ολίβια Πόουπ.
Πρίγκιπας Ουίλιαμ ή πρίγκιπας Χάρι;
Δεν ξέρω.
Ο Χάρι.
Ο Χάρι; Καλά.
-Καλά. -Καλά. Δεν…
Ποια χρονιά έγινε αυτό;
Τον Οκτώβριο του 2015.
-Τον Οκτώβριο του 2015; -Λιγότερο από έναν χρόνο.
-Πριν γνωριστούμε; Αγάπη μου, συγγνώμη. -Λιγότερο…
-Εσένα διαλέγω φυσικά. -Εντάξει. Τέλεια.
Και αυτό δείχνει πόσο λίγα ήξερες.
Κοίτα πόσο μακριά έχουμε φτάσει.
ΜΟΝΤΕΣΙΤΟ, ΚΑΛΙΦΟΡΝΙΑ 2021
Κοίτα. Πώς θα το περιέγραφες, Άρτσι;
Είναι πανέμορφο.
Είναι όμορφα εδώ, έτσι;
Άρτσι, το διασκεδάζεις.
Είναι μια υπέροχη ιστορία αγάπης.
Το πιο τρελό είναι ότι νομίζω πως αυτή η ιστορία είναι ακόμα στην αρχή.
Θυσίασε ό,τι ήξερε, την ελευθερία που είχε,
για να έρθει μαζί μου στον κόσμο μου.
Και πολύ σύντομα, θυσίασα εγώ ό,τι ήξερα,
για να πάω στον κόσμο της.
Είναι εκεί ο Νόα;
Καλημέρα.
Γιατί θελήσατε να κάνετε αυτό το ντοκιμαντέρ;
Δεν θα πω ότι νιώθω άνετα,
μα όταν αισθάνεσαι ότι ο κόσμος δεν ξέρει ποιος είσαι για τόσο καιρό,
είναι ωραία να έχεις την ευκαιρία
να δείξεις στον κόσμο τι έχει συμβεί, αλλά και το ποιοι είμαστε.
Κάποιος φίλος πρότεινε να καταγράψουμε αυτήν την περίοδο.
Με όλη την παραπληροφόρηση που υπήρχε, ειδικά για εμάς
και την αναχώρηση, φάνηκε καλή ιδέα.
Είναι το πρώτο βίντεο ημερολόγιο; Δεν ξέρω.
Το συζητήσαμε. Το συζητάμε, γιατί ξέρουμε
ότι τώρα ίσως δεν βγάζει νόημα, αλλά κάποια μέρα θα βγάλει.
Είμαστε εδώ, Παρασκευή, νομίζω 17 Απριλίου…
Κοίτα το χιόνι.
Πολύ συνειδητά προστατεύουμε τα παιδιά μας όσο καλύτερα γίνεται
και συνειδητοποιούμε τον ρόλο που έχουν
σ' αυτήν την ιστορική οικογένεια.
Ως πατέρας και ως γονείς, θέτουμε προτεραιότητα τη συγκατάθεση.
Αν έχεις παιδιά, πρέπει να συγκατατίθεσαι
στο τι κοινοποιείται.
Και τα δυο μωρά κοιμούνται.
Είναι ένα κρύο βράδυ.
Μαζεύω μερικά τριαντάφυλλα.
Τα τελευταία έξι χρόνια έχουν γραφτεί βιβλία για την ιστορία μας
από άτομα που δεν γνωρίζω.
Δεν είναι πιο λογικό να πούμε εμείς την ιστορία μας;
ΛΟΝΔΙΝΟ ΙΟΥΛΙΟΣ 2016
Η Μέγκαν κι εγώ γνωριστήκαμε Ιούλιο του 2016.
Πριν γνωριστούμε, είχαμε ολοκληρώσει μια σεζόν της σειράς Suits.
Μετά, ήμουν μόνη για κάποιους μήνες.
"Αυτό είναι. Θα ταξιδέψουμε.
Ελάτε, κορίτσια, πάμε".
Το καλοκαίρι του 2016 είχε κανονίσει διάφορα ταξίδια
και θα ήταν ελεύθερη.
Η πρόθεσή μου ήταν να μείνω μόνη
και να περάσω καλά με τα κορίτσια.
Είχε σχεδιάσει το εργένικο καλοκαίρι της
και σκόπευε να ταξιδέψει στην Ευρώπη.
Είχα την καριέρα, τη ζωή μου…
Είχα το μονοπάτι μου.
Τότε, γνώρισα τον Χάρι.
Αυτό κι αν ήταν ανατροπή του σεναρίου.
Η Μέγκαν κι εγώ γνωριστήκαμε μέσω Instagram.
Χάζευα στο ίντερνετ και κάποια φίλη
είχε ένα βίντεο των δυο τους και…
Θεέ μου, ήταν μια φωτογραφία με αυτιά σκύλου…
-…με αυτιά σκύλου και… -Έτσι με είδε.
Αρχικά. Σκέφτηκα "Ποια είναι αυτή;"
Γελοίο.
ΠΡΟΣ: Μ. ΤΗ ΔΕΥΤΕΡΑ. ΣΚΕΦΤΗΚΑ…
Μου έστειλε email λέγοντας "Ξέρω ότι είσαι μόνη,
αλλά ένας φίλος μου ρώτησε για σένα, ίσως θες να τον γνωρίσεις".
Ρώτησα "Ποιος είναι;" Μου απαντά "Ο πρίγκιπας Χαζ". Λέω "Ποιος;"
ΠΟΙΟΣ ΕΙΝΑΙ Ο ΠΡΙΓΚΙΠΑΣ ΧΑΖ;
Ζήτησα να δω τη ροή του.
Με ρωτάνε "Τον γκούγκλαρες;" "Όχι".
Αυτό πρέπει να κάνεις.
Για να δω τι έχει στη ροή του,
όχι τι λέει άλλος για εκείνον,
αλλά τι ποστάρει ο ίδιος για τον εαυτό του".
Για μένα είναι το καλύτερο βαρόμετρο.
Είδα τον λογαριασμό του και είχε όμορφες φωτογραφίες,
φωτογραφίες της φύσης από τον καιρό που πέρασε στην Αφρική…
Ανταλλάξαμε τηλέφωνα. Επικοινωνούσαμε συνέχεια
και σκεφτόμουν "Απίστευτο".
Ήμουν στο Λονδίνο, θα πήγαινα στο Γουίμπλετον.
ΓΟΥΙΜΠΛΕΤΟΝ, 2016
Καθόμασταν στο θεωρείο των παικτών
κι απέναντι είναι το βασιλικό θεωρείο στο Γουίμπλετον.
Μιλάγαμε για διάφορα ραντεβού και πιθανούς ανθρώπους,
και θυμάμαι έναν γοητευτικό ηθοποιό δίπλα σε κάποιον που ήξερα.
Είπα "Τι λες για εκείνον;"
Την επόμενη μέρα
έμαθα ότι θα έβγαινε ραντεβού με τον Χάρι.
Η Μέγκαν μού έστειλε μήνυμα,
λέγοντας "Σίλβερ, δεν θα το πιστέψεις".
Μου είπαν ότι θα έβγαινε ραντεβού μαζί του
και το θεωρήσαμε αστείο.
Λέγαμε "Πού συμβαίνουν αυτά;"
Χ: ΕΛΑ - ΤΙ ΚΑΝΕΙΣ ΑΥΡΙΟ ΒΡΑΔΥ;
ΕΛΠΙΖΩ ΝΑ ΠΕΡΝΑΣ ΚΑΛΑ ΕΚΕΙ!
Μ: ΠΑΩ ΣΤΟ ΣΟΧΟ. ΕΧΩ ΔΕΙΠΝΟ ΑΥΡΙΟ ΣΤΙΣ 8,
ΠΑΜΕ ΓΙΑ ΠΟΤΟ ΣΤΙΣ 6;
Χ: ΜΕΣΑ!
Βρεθήκαμε στην οδό Ντιν 76.
Άργησες.
Δεν καταλάβαινα γιατί άργησε.
Μου έστελνε μηνύματα "Κόλλησα στην κίνηση, συγγνώμη".
Είχα πανικοβληθεί, φρίκαρα. Ίδρωνα.
Τότε, δεν τον ήξερα.
Σκέφτηκα "Αυτό κάνει; Κατάλαβα.
Δεν θα συμμετάσχω.
-Δεν θα περιμένω…" -Τι εννοείς;
Σαν κάτι τύπους με τεράστιο εγωισμό
που θεωρούν ότι οι κοπέλες θα τους περιμένουν μισή ώρα.
Δεν ενδιαφερόμουν γι' αυτό.
Και μετά, όταν μπήκα…
-ιδρωμένος και κατακόκκινος… -Πολύ γλυκός.
Λέει "Δεν είσαι τέτοιος τύπος…"
Δεν είσαι τέτοιος.
-Λυπάμαι πολύ. -Ήσουν τόσο
ντροπιασμένος κι αργοπορημένος…
Είχε πολύ πλάκα.
Αναζωογονητικά αστείος.
Ήμασταν σαν μικρά παιδιά μαζί.
Συζητήσαμε ωραία για μια ώρα.
Έφυγα, μετά από μία ώρα,
του είπα ότι είχα άλλα σχέδια.
Μετά, του τηλεφώνησα το βράδυ
και είπα "Φεύγω μεθαύριο.
Πάμε για δείπνο αύριο το βράδυ;"
Σίγουρα το είδε προχωρημένο και αμερικάνικο.
Μου είπε ότι ήταν προχωρημένο και αμερικάνικο.
Βγήκαμε για δείπνο την επόμενη, στο ίδιο μέρος.
Άργησε.
Ορίστε;
Βασικά, άργησες.
-Άργησα; -Ναι.
Θυμάσαι; Ήρθες αλαφιασμένη, μόλις είχες κάνει ντους.
-Από το Γουίμπλετον. -Ναι, ακριβώς.
-Ναι. -Όχι μισή ώρα.
-Όχι, γύρω στα πέντε… -Λίγα λεπτά.
-Αλλά ήσουν αγχωμένη. -Δεν θέλω να αργώ.
Είχα γυρίσει από το Γουίμπλετον,
επίσημα ντυμένη… Ήθελα να πάω σπίτι για μπάνιο
και να εμφανιστώ με τα δικά μου ρούχα.
Άργησε όσο θες, δεν πάω πουθενά.
Θέλω να σε ξαναδώ.
Υπάρχει μια φωτογραφία. Θέλαμε να αποτυπώσουμε το συναίσθημα,
καθόμασταν στο εστιατόριο και λέγαμε "Θεέ μου.
Θα το δοκιμάσουμε".
Τότε, το σκέφτηκα, είπα
"Αυτή η γυναίκα είναι απίθανη,
είναι ό,τι έψαχνα.
Είναι άνετη και χαλαρή με την παρουσία μου.
Προφανώς, είχε λίστα με αυτά που έψαχνε.
Άσ' το καλύτερα.
Μια εκτεταμένη λίστα.
Τι περιείχε αυτή η λίστα;
-Δεν θα πω. -Εντάξει.
Καλή προσπάθεια.
Αυτή είναι η λίστα.
Καλή απάντηση.
Μου έστειλε μήνυμα μετά
κι έλεγε "Σίλβερ, είμαι τρελή για εκείνον".
Αφού γνωρίστηκαν, είχαμε πάει για δείπνο με τη γυναίκα μου
και μας κοίταξε και είπε "Παιδιά, γνώρισα μια κοπέλα.
Μόλις γνωριστήκαμε, αλλά ίσως είναι η μία".
Καταλάβαινες αμέσως ότι είχε ερωτευτεί.
Ήταν προφανές και για τους δυο πολύ γρήγορα
ότι ήθελαν να είναι μαζί, να γίνουν ζευγάρι.
Εκείνη ήταν ξετρελαμένη, αλλά ήθελε να ζει τη στιγμή.
Ήθελε να γνωρίσει τον πραγματικό εαυτό του.
Όχι αυτόν που ήξερε το κοινό.
Για πολλούς στην οικογένειά μου, ειδικά για τους άντρες,
υπάρχει η τάση να παντρεύονται κάποια
που ταιριάζει στο καλούπι
κι όχι κάποια που είναι μοιραίο να είστε μαζί.
Είναι η διαφορά μεταξύ αποφάσεων λογικής και καρδιάς.
Η μαμά μου έπαιρνε όλες τις αποφάσεις της από καρδιάς.
Είμαι ο γιος της μάνας μου.
Αυτό το απόγευμα, ο Τύπος και ο κόσμος
περιμένουν να συγχαρούν την πριγκίπισσα Νταϊάνα
για τη γέννηση του δεύτερου παιδιού της.
Είναι αγόρι.
Η πριγκίπισσα Νταϊάνα, μαζί με τον πρίγκιπα Κάρολο,
γέννησε το Σάββατο τον δεύτερο γιο της,
ένα γαλανομάτικο αγοράκι τριών κιλών, τρίτο στη διαδοχή του θρόνου.
Πάνω από 200 άτομα, μερικοί από το πρωί έξω από το νοσοκομείο,
συνεχάρηκαν τον πρίγκιπα Κάρολο για λογαριασμό της πριγκίπισσας Νταϊάνας.
Όλοι είναι πολύ χαρούμενοι σήμερα.
Ευχαριστώ πολύ. Είμαι ενθουσιασμένος.
Μακάρι να τον φίλαγα.
Όλοι είναι κατενθουσιασμένοι.
Χαίρομαι πολύ για την πριγκίπισσα Νταϊάνα.
Γεννήθηκε πριν 42 ώρες και ήδη τρελαίνει τις γυναίκες,
ο πρίγκιπας Χάρι στην πρώτη του εμφάνιση με συντηρητική, λευκή κουβέρτα.
Αν θυμάμαι μία στιγμή που κατάλαβα ότι η οικογένειά μου είναι διαφορετική;
Όχι, αυτό ήρθε σταδιακά.
Δεν υπήρξε κάποια στιγμή που καθίσαμε κάτω
και η γιαγιά μου με το ραβδί και τα γυαλιά λέει
"Έτσι είναι μια βασιλική οικογένεια".
Δεν συνέβη αυτό.
Πριν τη λειτουργία, η στενή οικογένεια βρισκόταν στο κάστρο,
ώστε ο πρίγκιπας της Ουαλίας
να εξηγήσει την ιστορία του ρούχου…
Ο πρίγκιπας Χάρι, τέλειοι τρόποι.
-Χάρι! -Κάνε ησυχία.
Χάρι, μη με πατάς.
Είναι ένα τυπικό τρίχρονο, πολύ ενθουσιώδης,
ενώ ο Χάρι είναι πιο ήσυχος και παρακολουθεί.
-Πιο δυνατά; -Πιο δυνατά.
Είναι τελείως διαφορετικός χαρακτήρας.
-Ίσως κάπου… -Πάμε.
Το θες με εκείνον, εκεί.
Αλλά δεν ελέγχονται όλοι, πάντα.
Χάρι!
Ο πατέρας δείχνει στον νεαρό πιανίστα πού να κοιτάξει.
Χάρι.
Θυμάμαι ότι η παιδική μου ηλικία
ήταν γεμάτη γέλια, ευτυχία και περιπέτεια.
Στη φαντασία τους, τα παιδιά πήγαιναν να σβήσουν τη φωτιά.
Φωτιά!
Δεν έχω αναμνήσεις της μαμάς μου από πολύ μικρός.
Σαν να τις έχω μπλοκάρει εσωτερικά.
Αλλά θυμάμαι πάντα το πονηρό της γέλιο.
Λέω στη ζωή μου ότι αν μπλέξω, δεν θα με πιάσουν.
Πάντα θα είμαι αυτό το κατεργάρικο άτομο.
Ο νεαρός πρίγκιπας έφτιαξε κιάλια από χαρτόνι,
για να νικήσει τον Τύπο στο πεδίο του.
Οι περισσότερες αναμνήσεις μου είναι γεμάτες παπαράτσι.
Πολλές βρετανικές οικογένειες, και η βασιλική, πηγαίνουν Ισπανία το καλοκαίρι.
Ο καλοκαιρινός εφιάλτης τους είναι ο Τύπος.
Στρατός από βασιλικούς φωτογράφους συρρέει κάθε χρόνο.
Συνήθως πάμε διακοπές και κάποιος με κάμερα
πετάγεται από τους θάμνους.
Εντός της οικογενείας, του συστήματος,
η συμβουλή που δίνεται πάντα είναι "Μην αντιδράς.
Μη δίνεις τροφή σ' αυτό".
Πάντα υπήρχε δημόσια πίεση, με το αντίστοιχο δράμα,
άγχος και δάκρυα. Βλέπανε αυτά τα δάκρυα.
Το έβλεπα πάντα στο πρόσωπο της μαμάς μου.
Τέτοιες στιγμές σκεφτόμουν "Περίμενε, τι είμαι εγώ;
Ποιος είμαι; Πού ανήκω;"
Η βασιλική οικογένεια είναι τα ανώτερα πρόσωπα στη χώρα.
Εκπροσωπούν τη Μεγάλη Βρετανία.
Αν είσαι Βρετανός, τους βλέπεις
ως την εκτεταμένη σου οικογένεια.
Φυσικά, καθώς μεγάλωνα, αν με ρωτούσες τι σημαίνει να είσαι Βρετανός,
για τον θεσμό της μοναρχίας,
τα παλάτια, τους ευγενείς, την ιστορία της βασιλικής οικογένειας,
είναι όλα στενά συνδεδεμένα με το έθνος.
Δύσκολα μεγαλοποιείς την πολιτιστική σημασία
της βρετανικής μοναρχίας,
εν μέρει επειδή είναι πολύ αρχαία.
Υπάρχει εδώ και χίλια χρόνια.
Η ΒΑΣΙΛΙΚΗ ΟΙΚΟΓΕΝΕΙΑ ΓΟΥΙΛΙΑΜ Ο ΚΑΤΑΚΤΗΤΗΣ 1066-87
Αυτή η μακροβιότητα πολλαπλασιάζεται
από την ίδια τη μακροβιότητα της βασίλισσας.
ΒΑ. ΕΛΙΣΑΒΕΤ Β', 1926 - 2022
Ακολουθεί η υπέρτατη κλιμάκωση του αρχαίου τελετουργικού.
Με το στέμμα της Αγγλίας,
ο αρχιεπίσκοπος εκτελεί την απλή,
αλλά σημαντική τελετή της στέψης της βασίλισσας.
Ζήτω η βασίλισσα!
Δηλώνω μπροστά σε όλους
ότι αφιερώνω τη ζωή μου στην υπηρεσία σας
και στην υπηρεσία της σπουδαίας βασιλικής οικογένειας,
στην οποία ανήκουμε όλοι.
Ήταν βασίλισσα για πάνω από 70 χρόνια,
η μακροβιότερη βασιλεία στην ιστορία μας.
Είμαστε σε διαφορετική γενιά τώρα. Καθώς έρχονται νέες γενιές,
ο κόσμος αρχίζει να έχει αμφιβολίες.
Το λέω αυτό με απόλυτη λατρεία
για την οικογένεια, για τους ανθρώπους που δουλεύω.
Αλλά όταν το θέτεις δημόσια,
όταν λες ότι μια οικογένεια ορίστηκε από τον Θεό, από την καταγωγή,
να κυβερνά τη χώρα
κι άλλες χώρες στον κόσμο,
αυτή είναι μια δύσκολη συζήτηση.
Για να επιβιώσει ο θεσμός,
πρέπει να εκμοντερνιστεί,
αλλά χρειάζεται και μαζική στήριξη.
Συνήθως η δημοτικότητά τους κυμαίνεται μεταξύ 60 και 80 τοις εκατό.
Τέτοια αποδοχή θέλουν όλοι οι πολιτικοί.
Αλλά για να επιβιώσουν μελλοντικά,
πρέπει να διατηρήσουν αυτή τη δημοφιλία.
Κάθε χρόνο κάνουν περίπου 3.000 βασιλικές επισκέψεις.
Κάθε βασιλική οικογένεια έχει γραφείο Τύπου,
για να διασφαλίζεται η συνεχής δημοσιότητα της βασιλικής οικογένειας.
Να υπάρχει συνέχεια καλή δημοσιότητα.
ΒΟΗΘΕΙΑ ΓΙΑ ΤΟΥΣ ΗΡΩΕΣ
Η οικογένεια βασίζεται στον Τύπο, για να μεταδίδει το μήνυμα,
να εγγυάται τη συνέχεια της συνάφειας
και της παρουσίας στη βρετανική φαντασία και στον κόσμο.
ΕΛΒΕΤΙΑ, 1995
Σας θέλω δυνατούς σαν ποτάμι.
Ο πρίγκιπας Γουίλιαμ οδηγεί τα βασιλικά τέκνα σε επίσημη φωτογράφιση.
Ο πρίγκιπας Χάρι, η πριγκίπισσα Βεατρίκη ακολουθούν τον μέλλοντα βασιλιά,
αν και η άλλη κόρη του πρίγκιπα Άντριου, η πριγκίπισσα Ευγενία,
-ακολουθεί πιο αργά. -Γύρνα πίσω.
Οι φωτογράφοι και οι οπερατέρ φωτογραφίζουν μαζί τα τέσσερα παιδιά.
Ρώτησαν τον πρίγκιπα Γουίλιαμ αν του αρέσει το σκι.
Ναι, πήγε πολύ καλά, το διασκέδασα.
Οι παπαράτσι μας πίεζαν τόσο, που έπρεπε να χαμογελάμε
και να απαντάμε σε ερωτήσεις όσων μας ακολουθούσαν.
Κοιτάς στην κάμερα, σε παρακαλώ;
Σ' αυτήν εδώ, εντάξει;
…να το.
Ένιωθα άβολα από την αρχή.
Κοιτάς λίγο γρήγορα;
Γεια, κοίτα εδώ.
Είσαι καλά, Ευγενία;
Βεατρίκη, είσαι καλά;
Γεια. Να κάνουμε κάτι διαφορετικό;
Το βάσανο ήταν να βάλουμε τον εξοπλισμό, αφήστε μας ήσυχους.
Κάποιοι μας άφηναν ήσυχους.
Αλλά οι υπόλοιποι μας ακολουθούσαν,
τραβώντας φωτογραφίες ή περιμένοντας κάποιο ατύχημα,
για να βγάλουν τις κάμερες.
Δεν ήταν δίκαιο και δεν λειτούργησε ποτέ.
Οι ιστορίες για τη βασιλική οικογένεια
γίνονται πρωτοσέλιδα, όχι μόνο στη Βρετανία, αλλά παντού.
Υπάρχει μεγάλο κίνητρο για τους φωτογράφους
να βρουν ενσταντανέ των μελών της βασιλικής οικογένειας,
γιατί πωλούνται έναντι χιλιάδων δολαρίων.
Η μαμά μου μας προστάτευε πολύ καλά.
Ανέλαβε η ίδια να αντιμετωπίζει τέτοιους ανθρώπους.
Συγγνώμη.
Ως γονιός, μπορείς να σεβαστείς τον χώρο των παιδιών μου;
Ναι, φυσικά. Κανένα πρόβλημα.
Έφερα τα παιδιά εδώ για διακοπές.
-Σωστά. -Θα εκτιμούσαμε την ησυχία μας.
Καταλαβαίνω, κυρία.
-Σίγουρα ως… -Να πάρω μια φωτογραφία…
-Όχι. -…το απόγευμα
και μετά θα σας αφήσουμε.
Πηγαίνετε εκεί, σαν να κάνετε σκι,
-και θα φύγουμε. -Όχι.
Σήμερα μας ακολουθούσαν 15 κάμερες.
-Δεν ήμουν εγώ. -Όχι, αλλά,
ως γονιός, θέλω να προστατέψω τα παιδιά. Ευχαριστώ.
Ευχαριστώ, γεια.
Είχε προσωπικό βίωμα
του πώς δυσκολευόταν με αυτήν τη ζωή.
Ένιωθε ότι έπρεπε να μιλήσει…
Απόψε στην εκπομπή, η πριγκίπισσα της Ουαλίας.
…σε τηλεοπτική συνέντευξη.
Όλοι ξέρουμε ότι εξαπατήθηκε, για να δώσει τη συνέντευξη,
αλλά ταυτόχρονα είπε την αλήθεια για την εμπειρία της.
Πώς νιώθεις για τον τρόπο που σε αντιμετωπίζει ο Τύπος;
BBC: PANORAMA. 20 ΝΟΕΜΒΡΙΟΥ 1995
Μέχρι σήμερα βρίσκω αυτό το ενδιαφέρον τρομακτικό και πρωτοφανές,
επειδή δεν μ' αρέσει να τραβώ την προσοχή.
Όταν έχω δημόσια καθήκοντα,
καταλαβαίνω ότι όταν βγαίνω από το αμάξι, με φωτογραφίζουν.
Αλλά πλέον όποτε βγαίνω από το σπίτι,
με φωτογραφίζουν. Παντού υπάρχει κάποιος φωτογραφικός φακός.
-Ναι, την ξέρω. -Εντάξει.
Η μαμά μου παρενοχλούταν μια ζωή δίπλα στον πατέρα μου.
Αφού χώρισαν, η παρενόχληση έφτασε σε άλλα επίπεδα.
Με λύπη, το παλάτι του Μπάκινγχαμ ανακοινώνει
ότι ο πρίγκιπας και η πριγκίπισσα της Ουαλίας αποφάσισαν να χωρίσουν.
Η απόφαση πάρθηκε από κοινού
και θα συνεχίσουν να συμμετέχουν πλήρως στην ανατροφή των παιδιών τους.
Όλα άλλαξαν, αφού χωρίσαμε.
Η ζωή μου έγινε πολύ δύσκολη.
Όταν χώρισε, όταν άφησε τον θεσμό, έμεινε μόνη της.
Μπορεί να ήταν από τις πιο ισχυρές γυναίκες στον κόσμο,
αλλά ήταν τελείως εκτεθειμένη σ' αυτό.
Είδα, βίωσα και έμαθα πράγματα.
PEOPLE: Η ΙΔΙΩΤΙΚΗ ΜΑΧΗ ΤΗΣ ΝΤΙ
Τον πόνο και τα βάσανα των γυναικών μέσα στον θεσμό.
SUN: Η ΛΥΠΗ ΤΗΣ ΝΤΙ
LIFE & STYLE: ΠΡΙΓΚΙΠΙΣΣΑ ΣΕ ΚΡΙΣΗ
Θυμάμαι ότι σκεφτόμουν "Πώς θα βρω κάποια
πρόθυμη και ικανή
να αντέξει το φορτίο που έρχεται μαζί μου;"
Κάθε σχέση που είχα, μέσα σε εβδομάδες και μήνες,
γινόταν βορά στις εφημερίδες
και παρενοχλούσαν την οικογένεια της κοπέλας,
και αναστάτωναν τη ζωή τους.
Μετά από δυο κοπέλες,
η τρίτη ή η τέταρτη έλεγε "Μισό λεπτό.
Δεν ξέρω αν το θέλω αυτό".
Όταν γνώρισα τη Μέγκαν, φοβόμουν
ότι θα την απομακρύνει ο Τύπος.
Ο ίδιος Τύπος που είχε απομακρύνει κι άλλους ανθρώπους από τη ζωή μου.
Ήξερα ότι ο μόνος τρόπος, για να λειτουργήσει,
θα ήταν να το κρατήσω κρυφό όσο μπορώ.
Στην αρχή, η σχέση μας ήταν ένας κρυμμένος,
κρυμμένος θησαυρός.
ΚΛΗΣΗ ΑΠΟ ΧΑΖ
Από την αρχή ήταν εξ αποστάσεως.
Όλο με μηνύματα και βιντεοκλήσεις,
μιλάγαμε για ώρες και νιώθαμε ενθουσιασμένοι,
ήταν περίεργο, επειδή δεν ήταν συναρπαστικό…
όπως πολλοί νομίζουν ότι θα ήταν.
Ήμασταν χαλαροί και άνετοι.
ΤΟ ΘΕΛΩ ΜΑΖΙ ΣΟΥ ΤΩΡΑ
Μόλις είχαμε γνωριστεί.
Όπως κάθε άλλο ζευγάρι, μαθαίναμε
τα αγαπημένα φαγητά, τις αγαπημένες ταινίες του άλλου.
Γνώριζα τη Μέγκαν περισσότερο. Σκεφτόμουν
"Την ερωτεύομαι αυτήν την κοπέλα".
-Όχι! -Παρά τον φόβο μου,
άνοιξα την καρδιά μου, για να δω τι θα συμβεί.
ΜΠ. ΣΟΥΡ 16 ΣΕΠΤΕΜΒΡΙΟΥ 2020
Αποστατήσαμε.
Νιώθω ότι κάνουμε κάτι άτακτο.
Θεέ μου. Αγάπη μου.
Πολλά χαρακτηριστικά της Μέγκαν, το πώς είναι,
μοιάζουν πολύ με τη μαμά μου.
Έχει την ίδια συμπόνια, την ίδια ενσυναίσθηση,
την ίδια αυτοπεποίθηση.
Έχει αυτήν τη ζεστασιά.
Ποια είναι αυτή;
Αποδέχομαι ότι κάποιοι στον κόσμο θα διαφωνούν κάθετα
με ό,τι έκανα και πώς το έκανα,
αλλά ήξερα ότι πρέπει να κάνω ό,τι μπορώ,
-για να προστατέψω την οικογένειά μου. -Η γιαγιά.
Ναι.
Ειδικά με ό,τι συνέβη στη μητέρα μου.
Ναι, είναι η γιαγιά Νταϊάνα.
Δεν θέλω να επαναληφθεί η ιστορία.
31 ΑΥΓΟΥΣΤΟΥ 1997
Η Νταϊάνα, πριγκίπισσα της Ουαλίας, πέθανε σε τροχαίο στο Παρίσι.
Σύμφωνα με αναφορές, παπαράτσι
και φωτογράφοι κυνηγούσαν το αμάξι όπου επέβαινε η πριγκίπισσα,
για να τη φωτογραφίσουν.
Σε όλον τον κόσμο, εκατομμύρια προσπαθούν να αποδεχτούν
τη φοβερή τραγωδία του θανάτου της Νταϊάνας.
ΝΤΑΪΑΝΑ, ΗΣΟΥΝ ΙΔΙΑΙΤΕΡΗ, ΛΕΙΠΕΙΣ
Κάθε ιδιοκτήτης εφημερίδας και εκδότης
οποιουδήποτε μέσου που πλήρωσε για παρεμβατικές
φωτογραφίες που την εκμεταλλεύονται,
ενθαρρύνοντας άπληστα και αδίστακτα άτομα να ρισκάρουν τα πάντα,
για μια φωτογραφία της Νταϊάνα, έχουν αίμα στα χέρια τους.
Όταν πέθανε η μαμά μου, έπρεπε να έχουμε δύο ρόλους.
Το ένα ήταν οι πενθούντες γιοι, που ήθελαν να κλάψουν
και να διαχειριστούν τη θλίψη του χαμού της μητέρας τους.
Το άλλο ήταν να μη δείχνουμε συναίσθημα, να γνωρίζουμε κόσμο, να χαιρετάμε.
-Ευχαριστώ πολύ. -Ευχαριστώ.
-Χάρι, λυπάμαι πολύ. -Λυπάμαι.
Γουίλιαμ.
Ευχαριστώ πολύ.
Περίμενε. Ωραία.
Η Βρετανία μας θεώρησε σαν τα παιδιά της.
Λυπάμαι.
Η προσδοκία να βγούμε έξω με τον Γουίλιαμ
ήταν πολύ δύσκολη για μας.
Θυμάμαι τη μητέρα μου να μου λέει για τον θάνατό της.
ΝΙΚΙ ΠΑΙΔΙΚΟΣ ΦΙΛΟΣ ΧΑΡΙ
Όλοι μας είδαμε την κηδεία
κι εκείνον να περπατά πίσω από το φέρετρο.
ΜΑΝΟΥΛΑ
Τότε τον γνωρίσαμε πραγματικά
ή είδαμε κάτι παραπάνω από μια φωτογραφία
και νιώσαμε ότι τον ξέραμε καλύτερα.
Γνώρισα τον Χάρι στο Ίτον, όταν ήταν 13.
Ήμασταν σε διπλανά δωμάτια,
γέρναμε από το παράθυρο και μιλάγαμε τα βράδια.
Αλλά ως νεαρός, δεν έχεις τις λέξεις,
για να εκφράσεις περίπλοκα ψυχικά θέματα
πέραν του "Πώς είσαι;" "Καλά" ή…
Και ίσως αποφεύγεις αυτές τις συζητήσεις,
επειδή είναι συναισθηματικά δύσκολες,
αν δεν ξέρεις να πεις το σωστό,
θα τα κάνεις χειρότερα ή καλύτερα;
Αν δεν πεις τίποτα,
τουλάχιστον δεν τα κάνεις χειρότερα.
Πιστεύω ότι συμφώνησαν με τον Τύπο
ότι όσο ο Γουίλ κι ο Χάρι πήγαιναν σχολείο, θα τους άφηναν ήσυχους.
Αλλά την επόμενη, βγήκαμε σε ένα πρωτόγνωρο πλήθος
από φλας και φωτογράφους.
Χάρι!
Τότε, όσα είχαν συμβεί στη μητέρα μας,
άρχιζαν να συμβαίνουν σε μας.
Χάρι!
Απ' όταν ο Χάρι πήγε στο Ίτον, ο πατέρας του προσπαθεί
να του εξασφαλίσει μια όσο το δυνατόν φυσιολογική ζωή.
Αλλά η τελευταία ιστορία του πρίγκιπα Χάρι είναι η τρίτη
με την οποία ο 14χρονος γίνεται πρωτοσέλιδο απ' όταν ξεκίνησε στο Ίτον.
Δεν ήταν κάθε ιστορία ψεύτικη,
αλλά υπήρξαν πολλές υπερβολές και αναμάσημα.
Χτυπιέται στους τοίχους, παίρνει ναρκωτικά, ξενυχτάει,
πάει σε κλαμπ, έχει κοπέλα εκεί ή εδώ.
Τι τρέχει;
ΓΥΝΑΙΚΕΣ, ΤΣΙΓΑΡΑ, ΠΟΤΑ ΓΙΑ ΤΟΝ ΠΡΙΓΚΙΠΑ
Υπάρχει διαφορά μεταξύ του να αποδέχεσαι
ότι η οικογένεια κατέχει μια θέση
και θα υπάρχει κάποιο ενδιαφέρον,
και του να κατακλύζεσαι από παπαράτσι που σε κυνηγάνε, περνώντας κόκκινα φανάρια.
Με κυνηγούσαν ακόμα και πεζό, αυτό θα συνέβη
περίπου 30 με 40 φορές, όταν ήμουν νεότερος.
Ήταν υπερβολικό.
Ο πρίγκιπας Χάρι διαπληκτίστηκε με φωτογράφους
κατά την έξοδό του από κλαμπ τα ξημερώματα.
Σύντομα, ο διαπληκτισμός έγινε πρωτοσέλιδο.
Ο Χάρι εξερράγη, φωνάζοντας "Θα με αφήσετε ήσυχο;"
Όσα συνέβαιναν στο Η.Β. ήταν πολύ έντονα.
Προσπαθούσα να ισορροπήσω ως νεαρό αγόρι,
που αντιμετώπιζε τον χαμό της μητέρας του
χωρίς στήριξη ή βοήθεια, η καθοδήγηση.
Δεν ήταν σωστό, ούτε δίκαιο.
ΛΕΣΟΤΟ, 2004
Ο Χάρι επισκέφτηκε το Λεσότο το 2004.
Στην αρχή, ήταν ένας νεαρός από το Ίτον,
με πολλά αρνητικά πρωτοσέλιδα στην πλάτη του.
Δεν γνώριζα τον νεαρό,
αλλά σκέφτηκα "Ας δούμε τι θα κάνουμε μ' αυτόν τον νεαρό".
-Τα κοπάδια βόσκουν στη δημόσια γη. -Ναι.
Αρχίσαμε να γνωριζόμαστε,
μαθαίναμε πώς να νιώθουμε άνετα μεταξύ μας.
Όταν γνώρισα τον πρίγκιπα Σέισο, ήταν θαυμάσιος.
Ανεβήκαμε σε άλογα και πήγαμε στα κοπάδια του.
Ήρθε εδώ, για να πάρει λίγο χρόνο
μακριά από τον επιθετικό κυκλώνα.
Ένιωσα μια ζεστασιά και μια αποδοχή.
Ήρθα στο Λεσότο.
Μπορεί να μην ξέρω γι' αυτό, αλλά ήρθα για να μάθω.
Δεν ήρθα, για να μιλήσω".
Είχε μια άμεση αντίδραση σε μένα και στην κοινότητα.
Είδα ότι ο Χάρι μοιάζει πολύ στη μητέρα του.
Πόσο σε ενέπνευσε η μητέρα σου σε αυτό που κάνεις εδώ;
Πάρα πολύ. Και η δική μου και η μητέρα του Σέισο.
Οι μητέρες μας ασχολούνταν πολύ με το AIDS,
ειδικά με τα παιδιά που έμειναν ορφανά, εξαιτίας του.
Η μητέρα του πέθανε, πριν τον γνωρίσω.
Δεδομένου ότι είχαμε χάσει τις μάνες μας,
δεν πήρε καιρό, για να γίνουμε σαν αδέρφια.
Γεια σας.
Ο Χάρι ερχόταν σχεδόν κάθε χρόνο, μετά από αυτό.
Ήμουν 18 ετών και συνέχιζα το έργο της μητέρας μου,
διατηρούσα την κληρονομιά της ζωντανή και ήθελα να την κάνω περήφανη.
…επίσημα εγκαίνια από τον πρίγκιπα Σέισο και τον πρίγκιπα Χάρι,
τους ιδρυτές του Σεντεμπάλε.
Ήρθε εδώ και ήταν ο εαυτός του,
είδα ένα αγόρι να μεταμορφώνεται σε κανονικό άντρα.
Του δώσαμε και όνομα Σοσότο.
Μαχάλε, που σημαίνει πολεμιστής.
Ο Χάρι έχει πνεύμα μαχητή
και χαρακτήρα μαχητή.
Το Λεσότο μου έδωσε τον χώρο και την ελευθερία
να αναπνεύσω, να ζήσω και να ωριμάσω.
Πήγα στην Αφρική, ενίοτε έμενα και τρεις μήνες.
Έχω την Μποτσουάνα στην καρδιά μου.
Το ότι περνάω πιο πολύ χρόνο εδώ παρά στην πατρίδα ανησυχεί πολύ τον μπαμπά μου.
Έχω μια δεύτερη οικογένεια εκεί. Μια ομάδα φίλων που με ωρίμασαν.
Για μένα θα είναι πάντα κάτι ξεχωριστό.
Ήταν πολύ σημαντικό να το μοιραστώ με τη Μέγκαν.
ΤΟΡΟΝΤΟ, ΚΑΛΟΚΑΙΡΙ 2016
Εκείνο το καλοκαίρι
δεν θα δούλευα, αλλά είχα σχέδια για ταξίδια.
Ο θίασος μου είπε "'Άσε χώρο και για λίγη μαγεία".
Καθώς συζητάγαμε το πότε θα ξαναβλεπόμασταν,
λέει "Πρέπει να πάω στην Αφρική για έργα προστασίας".
Λέει "Έχω μια βδομάδα κενό". Απαντώ "Έχω μια βδομάδα κενό". Συνέπεσαν.
Μου λέει "Θες να έρθεις στην Μποτσουάνα;"
Είπα "Θα το σκεφτώ". Και το έκανα.
ΜΠΟΤΣΟΥΑΝΑ, ΑΥΓΟΥΣΤΟΣ 2016
Εξεπλάγην που δέχτηκε.
Η γυναίκα, που είχα δει δυο φορές, έρχεται
στην Μποτσουάνα και θα μείνουμε σε σκηνή για πέντε μέρες.
Θα πήγαιναν στην Αφρική, για να περάσουν χρόνο μαζί.
Είπε "Ή θα λειτουργήσει ή όχι,
γιατί θα είμαστε μαζί συνέχεια.
ΑΕΡΟΓΡΑΜΜΕΣ ΜΠΟΤΣΟΥΑΝΑΣ
Παίρνω αεροπλάνο για να πάω στη ζούγκλα;
Τι; Τι κάνω;
Αν δεν τα βρούμε,
θα είμαστε κολλημένοι στο πουθενά σε σκηνή;
Ήταν ένα άλμα.
Αλλά ένιωθε ότι έπρεπε να το κάνει μαζί του.
Φτάνω εκεί. Είχα να τον δω έναν μήνα.
Ήταν πολύ περίεργα στην αρχή. "Θεέ μου, να φιληθούμε;"
Θυμάμαι ότι μου έδωσε σάντουιτς με κοτόπουλο.
Θεέ μου.
Ανεβήκαμε σε τζιπάκι και φύγαμε.
Αρχικά, καθόμασταν δίπλα-δίπλα.
Μετά, αρχίσαμε να κρατιόμαστε.
Καταφέραμε και φιληθήκαμε. Εν μέσω των λακκουβών,
όλα ήρθαν φυσιολογικά και φυσικά.
Έπρεπε να γνωριστούμε, πριν διαρρεύσει στον κόσμο και στον Τύπο.
Ήταν πολύ συγκλονιστικό…
να είμαστε σε μια μικρή σκηνή
και στη μέση της νύχτας να ακούς θορύβους,
να βλέπεις σκιές και να λες "Τι είναι;"
Ένας ελέφαντας έτρωγε φύλλα πάνω από τη σκηνή μας στο σκοτάδι.
Λέω "Είμαστε ασφαλείς; Αυτό παραείναι…" Μου λέει "Όλα καλά.
Υπόσχομαι να σε κρατήσω ασφαλή".
Και τον πίστεψα.
Μου έδειξες πολύ εμπιστοσύνη.
-Ναι. -Αλήθεια.
Το νιώθαμε σωστό και φυσιολογικό.
Ήμασταν τελείως ο εαυτός μας.
Χωρίς περισπασμούς, χωρίς κινητά.
Χωρίς καθρέφτη, χωρίς μπάνιο.
Χωρίς "Πώς φαίνομαι;"
Ευτυχώς, συμπαθηθήκαμε πολύ.
ΝΕΑ ΥΟΡΚΗ, ΣΕΠΤΕΜΒΡΙΟΣ 2016
Ήταν το 2016. Συναντηθήκαμε με τη Μέγκαν στη Νέα Υόρκη.
Μας άρεσε να πηγαίνουμε για τσάι και σαμπάνιο στο Bergdorf Goodman.
Λέμε "Ας πιούμε τσάι στο Bergdorf."
Μου λέει "Άκου…
Γνώρισα κάποιον και είμαι ερωτευμένη.
Είναι ο πρίγκιπας Χάρι και…"
Ένιωθα το σώμα της να δονείται.
Έχουμε φωτογραφία από τη στιγμή.
Ούρλιαζα, γιατί ένιωθα ότι ήταν κάτι διαφορετικό.
Ήταν ξεκάθαρο από τη στιγμή που μου μίλησε για εκείνον
ότι είχαν ερωτευτεί
και ότι θα έκαναν τα πάντα, για να είναι μαζί.
Ξέραμε τότε ότι είχαμε πραγματική σύνδεση
κι έλξη μεταξύ μας.
Αλλά πώς θα ήταν η καθημερινότητά μας;
Τότε, σκέφτηκα "Του επιτρέπονται οι πτήσεις;
Μπορεί να την επισκεφθεί;" Πώς θα γίνει πρακτικά;
Μάλλον το εφηύραν.
Βρήκαν τον τρόπο να λειτουργήσει.
Είχε έναν κανόνα των δυο εβδομάδων, πολύ έξυπνο,
έπρεπε να βλεπόμαστε κάθε δυο εβδομάδες.
Λέω "Πώς θα γίνει με τόσες υποχρεώσεις μου;
Δεν μπορώ να σε δω για τόσο πολύ".
Είναι πιο εύκολο για μένα να τον συναντήσω στο Η.Β.
Παίρνω μια εμπορική πτήση και τον βλέπω κρυφά.
Τους πρώτους μήνες, που δεν γνώριζε κανείς,
ήταν πιο λογικό να έρχεται εκείνη.
Ερχόταν κι έμενε μαζί μου στο παλάτι του Κένσινγκτον.
Με το αμάξι πηγαίναμε στο Γουίντσορ,
για βόλτες στο Φρόγκμορ
και πολλά άλλα πράγματα μαζί.
Για να γνωριστούμε
χωρίς να μας τραβάνε φωτογραφίες για τα πρωτοσέλιδα.
Όλα γίνονταν πολύ κρυφά
κι αυτό επιταχύνει το επίπεδο της γνωριμίας,
όταν δεν φλερτάρεις σε κοινή θέα, είστε απλώς μαζί.
Το να περάσει τους αστυνομικούς και να μπει στο παλάτι του Κένσινγκτον
ήταν ρίσκο,
επειδή ο κόσμος μιλάει, έτσι;
Δεν μετράει ποιον εμπιστεύεσαι εσύ, αλλά αυτοί.
Έτσι λειτουργεί.
Ο απλός κόσμος
θεωρεί ότι τα μέλη της βασιλικής οικογένειας έχουν προνομιακή ζωή,
με πολλούς υπηρέτες, ότι ζούνε σε παλάτια
και κάνουν εύκολη ζωή.
Δεν συμφωνώ καθόλου.
Για μένα, ζουν σε χρυσό κλουβί.
Δεν έχουν τις ελευθερίες που εμείς θεωρούμε δεδομένες.
Έχουν ελάχιστη αυτονομία στην επιλογή του μέλλοντός τους.
Επισήμως, δεν είναι ελεύθεροι ούτε θρησκεία να επιλέξουν.
Οι πρώτοι έξι στη σειρά διαδοχής
χρειάζονται την έγκριση της βασίλισσας, για να παντρευτούν.
Δεν μπορούν να επιλέξουν ελεύθερα την καριέρα τους.
Κι ο σύγχρονος Τύπος παρεμβαίνει πολύ.
Μέρος της συζήτησης γύρω από τη βασιλική οικογένεια
είναι η κοινοποίηση μυστικών.
Μεγαλύτερα πρωτοσέλιδα.
"ΠΟΙΟΝ ΠΙΣΤΕΥΕΙΣ;"
ΜΥΣΤΙΚΑ ΑΠΟΚΑΛΥΠΤΟΝΤΑΙ
Πιο αποκαλυπτική φωτογραφία. Πιο σοκαριστική ιστορία.
ΦΥΛΑΚΑΣ ΠΟΥΛΑ ΣΤΟΙΧΕΙΑ ΕΠΙΚΟΙΝΩΝΙΑΣ
Αυτό θα φέρει δουλειές, διαφημίσεις.
Οι φυλλάδες είναι άπληστος κλάδος.
Δημιουργούν ένα ταραχώδες, παρανοϊκό περιβάλλον.
ΧΑΚΕΡ ΣΤΟΧΕΥΟΥΝ ΤΑ ΚΙΝΗΤΑ ΤΩΝ ΓΟΥΙΛΙΑΜ ΚΑΙ ΧΑΡΙ
Βασικά, επιτρέπουμε στους ευγενείς να υπάρχουν,
να ζουν πολυτελώς,
με τον όρο να ξέρουμε συνεχώς τι γίνεται στις ζωές τους.
Αυτό επηρεάζει ιδιαίτερα τις γυναίκες της βασιλικής οικογένειας.
Θυμάμαι ότι κάποιος είπε στη Μέγκαν
"Αν θες να δεις τη γκαλερί Τέιτ, το Λονδίνο,
κάν' το τώρα, γιατί η ζωή σου θα αλλάξει".
Βγαίναμε μυστικά από τον Ιούλιο.
Φοβόμασταν τη στιγμή της αποκάλυψης.
Ο Χάρι προσπάθησε να με προετοιμάσει
για το πώς θα ήταν με βάση τις παλιές του εμπειρίες.
29 ΟΚΤΩΒΡΙΟΥ 2016
Τότε, ο υπεύθυνος επικοινωνίας του αδερφού του, ο Τζέισον Κνάουφ,
τον πήρε να του πει ότι μια φυλλάδα θα βγάλει την ιστορία.
Είπε "Αφού θα βγει αύριο, ας περάσουμε καλά απόψε!"
Πήγαμε σε ένα αποκριάτικο πάρτι μαζί,
όπου ήμασταν μεταμφιεσμένοι, δεν μας αναγνώριζαν.
-Φόραγα μπαντάνα και γυαλιά. -Δανείστηκες φοβερή στολή.
Δανείστηκα φοβερή στολή.
Σκεφτόμασταν "Ίσως είναι η τελευταία ευκαιρία να βγούμε και…
-να περάσουμε καλά. -Πάει η διασκέδαση,
την καταστρέψαμε.
Η ξαδέρφη του, η Ευγενία, και το τότε αγόρι της, ο Τζακ,
κι ο φίλος μου ο Μάρκους ήταν εκεί.
Ήταν τέλεια, κάναμε βλακείες.
Και μετά…
Το ακούς αυτό; Είναι οι ραγισμένες καρδιές παγκοσμίως.
Δημοσιεύματα αναφέρουν ότι ο πρίγκιπας Χάρι βγαίνει με την ηθοποιό Μέγκαν Μαρκλ.
-Ο Χάρι έχει κοπέλα… -…ο πιο περιζήτητος εργένης…
-…διατλαντική συμμαχία… -…γνωρίστηκαν πέρσι το καλοκαίρι…
Το επόμενο πρωί ήταν συγκλονιστικό.
…ο πρίγκιπας και η αμερικανίδα κοπέλα του…
Είπα "Καλά, θα κάνω ότι είμαστε στην ερημιά.
Όλα μου είναι ξένα,
αλλά πιστεύω ότι θα με κρατήσεις ασφαλή
και θα με καθοδηγήσεις".
-Λέει ότι είναι μιγάς… -…από τις φτωχογειτονιές…
…από τη λάθος πλευρά…
Είναι πολύ διαφορετικό άτομο
από αυτά που θεωρεί το κοινό ως βασιλική οικογένεια.
Αφελώς, δεν ήξερα πού έμπλεκα.
Αλλά τον Οκτώβριο του 2016,
ξαφνικά όλα άλλαξαν.
Η Μέγκαν αποτελεί παρεκτροπή…
Πήρε τον Χάρι μακριά μας…
…είναι μια εκδοχή του Αντίχριστου…
ΕΥΧΑΡΙΣΤΟΥΜΕ
ΓΙΑ ΤΗ ΣΤΗΡΙΞΗ.
Υποτιτλισμός: Κατερίνα Ζαρογιαννοπούλου